hotchpotch/miracl-hf-unified huggingface dataset:
अक्षीय झुकाव
अक्षीय झुकाव () खगोलशास्त्र में किसी कक्षा (ऑरबिट) में परिक्रमा करती खगोलीय वस्तु के घूर्णन अक्ष (एक्सिस) और उसकी कक्षा पर खड़े किसी काल्पनिक लम्ब (परपॅन्डीक्यूलर) के बीच बने कोण (ऐंगल) को कहते हैं।
अगर किसी पृथ्वी जैसी गोल वस्तु की दोनों मुख हिलावाटों को देखा जाए - अपने अक्ष पर घूर्णन (रोटेशन) और सूरज के इर्द-गिर्द परिक्रमा - तो अक्षीय झुकाव होने से उसके ध्रुव कक्षा (ऑरबिट) के मार्ग के ठीक ऊपर या नीचे नहीं होते। एक ध्रुव कक्षा से ज़रा अन्दर सूरज के थोड़ा अधिक समीप होता है और दूसरा कक्षा से ज़रा बाहर सूरज से थोड़ा दूर। परिक्रमा करते हुए कुछ देर बाद अन्दर वाला ध्रुव बाहर आ जाता है और दूसरा वाला अन्दर। यही मौसम बदलने का मुख्य कारण है - जब दक्षिणी ध्रुव अन्दर को होता है तो दक्षिणी गोलार्ध (हेमिस्फ़ीयर) में गर्मी का मौसम चलता है और उत्तरी में सर्दी का। छह महीने बाद जब पृथ्वी अपनी कक्षा के दूसरी पार होती है तो पासा पलट जाता है - दक्षिणी गोलार्ध (हेमिस्फ़ीयर) में सर्दियाँ होती हैं और उत्तरी में गर्मियाँ।
डेल्टा-v
कक्षीय तंत्र या एस्ट्रोडायनामिक्स में, Δ"v" या डेल्टा-v (शाब्दिक : "वेग में परिवर्तन") एक अदिश है, जो गति की इकाइयां रखता है | इसकी गणना, एक प्रक्षेपवक्र से दूसरे में जाने के लिए आवश्यक ' ' प्रयास ' ' की मात्रा से की जाती है |
सीधे शब्दों में डेल्टा-v, अंतरिक्ष यान द्वारा कक्षा बदलने के लिए, एक कक्षा से दूसरी कक्षा में छलांग लगाने के लिए आवश्यक प्रयास या अतिरिक्त धक्का या ऊर्जा की मात्रा है |
क्रीमिया
क्रीमिया या क्राईमिया () पूर्वी यूरोप में युक्रेन देश का एक स्वशासित अंग है जो उस राष्ट्र की प्रशासन प्रणाली में एक 'स्वशासित गणराज्य' का दर्जा रखता है। यह कृष्ण सागर के उत्तरी तट पर स्थित एक प्रायद्वीप (पेनिनसुला) है। इस क्षेत्र के इतिहास में क्रीमिया का महत्व रहा है और बहुत से देशों और जातियों में इस पर क़ब्ज़े को लेकर झड़पें हुई हैं। 18 मार्च 2014 को रूसी राष्ट्रपति व्लादिमीर पुतिन क्रीमिया को रूसी संघ में मिलाने के प्रस्ताव पर हस्ताक्षर कर दिए। इसके साथ ही क्रीमिया रूसी संघ का हिस्सा बन गया है।
क्रीमिया का क्षेत्रफल २६,२०० वर्ग किमी (१०,१०० वर्ग मील) है। इसपर स्थित प्रान्त की राजधानी सिमफ़रोपोल () है। इसपर कभी क्रीमियाई तातारों की बहुतायत थी लेकिन जोसेफ़ स्टालिन के ज़माने में उन्हें ज़बरदस्ती मध्य एशिया भेज दिया गया। समय के साथ उनमें से कुछ वापस आ गए हैं और अब तातार लोग इस प्रायद्वीप की आबादी का १३% हैं। वर्तमान में इस क्षेत्र का सबसे बड़ा समुदाय रूसी लोग हैं।
यूनानी, स्किथी, गोथ, हूण, ख़ज़र, बुलगार, उसमानी तुर्क, मंगोल और बहुत से अन्य साम्राज्यों ने वक़्त-वक़्त पर क्रीमिया पर क़ब्ज़ा जमाया है। १८ वीं सदी के बाद इसपर रूसी साम्राज्य का अधिकार बन गया और फिर १९१७ की सोवियत क्रांति के बाद यह सोवियत संघ का हिस्सा बना। २० वीं सदी के अंत में युक्रेन आज़ाद हुआ और तब से यह उस राष्ट्र का हिस्सा है।
26 फ़रवरी 2014 को हथियारबंद रूस समर्थकों ने यूक्रेन के क्रीमिया प्रायद्वीप में संसद और सरकारी इमारतों पर को कब्जा कर लिया। २ मार्च को रूस की संसद ने भी राष्ट्रपति पुतिन के यूक्रेन में रूसी सेना भेजने के निर्णय का अनुमोदन कर दिया।इसके पीछे तर्क दियागया कि वहां रूसी मूल के लोग बहुतायत में हैं जिनके हितों की रक्षा करना रूस की जिम्मेदारी है। दुनिया भर में इस संकट से चिंता छा गई और कई देशों के राजनयिक अमले हरकत में आ गए।
6 मार्च को क्रीमिया की संसद ने रूसी संघ का हिस्सा बनने के पक्ष में मतदान किया।जनमत संग्रह के परिणामों को आधार बनाकर 18 मार्च 2014 को क्रीमिया को रूसी फेडरेशन में मिलाने के प्रस्ताव पर रूस के राष्ट्रपति व्लादिमीर पुतिन ने हस्ताक्षर कर दिए। इसके साथ ही क्रीमिया रूसी फेडरेशन का हिस्सा बन गया है। उल्लेखनीय है कि क्रीमिया 18वीं सदी से रूस का हिस्सा रहा है लेकिन 1954 में तत्कालीन रूसी नेता ख्रुश्चेव ने यूक्रेन को भेंट के तौर पर क्रीमिया दिया था।
तेरे नाल लव हो गया
तेरे नाल लव हो गया २०१२ में बनी हिन्दी रोमांस फ़िल्म है जिसमें रितेश देशमुख अपनी असली जीवन संगी जिनेलिया डिसूज़ा के साथ मुख्य भूमिका में है। फ़िल्म का निर्देशन मंदीप कुमार ने किया है। यह इन दोनों की "तुझे मेरी कसम " व "मस्ती: सनम तेरी कसम" के बाद बनी तीसरी फ़िल्म है। फ़िल्म में दिलजीत दोसांझ और वीणा मलिक अतिथि भूमिका में है। इसे २४ फ़रवरी २०१२ को रिलीज़ किया गया है।फ़िल्म का संगीत सचिन-जिगर की जोड़ी द्वारा रा रचा गया है और इसे २३ जनवरी २०१२ को रिलीज़ किया गया था।
ऐमलथीया (उपग्रह)
ऐमलथीया () बृहस्पति ग्रह का तीसरा सब से अंदरूनी उपग्रह है। इस उपग्रह की खोज ९ सितम्बर १८९२ में ऍडवर्ड ऍमरसन बर्नार्ड नामक अमेरिकी खगोलशास्त्री ने की थी और यूनानी मिथ्य-कथाओं की एक पारी के नाम पर इसका नाम रखा गया। यह उपग्रह बृहस्पति के छल्लों में स्थित है और ऐमलथीया गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से १,८१,००० किमी की दूरी पर करता है। ऐमलथीया के बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐमलथीया का एक ही रुख़ हमेशा बृहस्पति की ओर होता है। यह बृहस्पति के इतना पास है कि यदि इसकी सतह पर खड़ा होकर आकाश पर नज़र डाली जाए तो उसके अधिकांश भाग में बृहस्पति ही फैला हुआ दिखाई देगा।
ऐमलथीया का आकार बेढंगा है और उनका माप २५० - १४६ - १२८ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं। संभव है कि इनमें आयो नामक पड़ोसी चन्द्रमा पर हो रहे ज्वालामुखीय विस्फोटों में उगला गया सल्फ़र शामिल हो। जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।
थीबी (उपग्रह)
थीबी () बृहस्पति ग्रह का चौथा सब से अंदरूनी उपग्रह है। इस उपग्रह की खोज ५ मार्च १९७९ को स्टीफ़न सायनोट () नामक अमेरिकी खगोलशास्त्री ने वॉयजर प्रथम द्वारा ली गयी तस्वीरों का अध्ययन कर के की थी। यह उपग्रह बृहस्पति के छल्लों में स्थित है और थीबी गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से २,१८,००० किमी की दूरी पर करता है। थीबी बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए थीबी का एक ही रुख़ हमेशा बृहस्पति की ओर होता है।
ऐमलथीया का अकार बेढंगा है और उनका माप ११६ - ९८ - ८४ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं। जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।
ऐड्रास्टीया (उपग्रह)
ऐड्रास्टीया () बृहस्पति ग्रह का दूसरा सब से अंदरूनी उपग्रह है। इस उपग्रह की खोज १९७९ में वॉयेजर द्वितीय द्वारा ली गयी तस्वीरों का अध्ययन कर के की गई थी। यह उपग्रह बृहस्पति के मुख्य छल्ले के किनारे पर स्थित है और मन जाता है कि इसी उपग्रह से उभरी हुई धुल उस छल्ले को बनाने में एक मुख्य भूमिका अदा करती है। यह बृहस्पति की परिक्रमा उस ग्रह से १,२९,००० किमी की दूरी पर करता है। ऐड्रास्टीया बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐड्रास्टीया का एक ही रुख़ हमेशा बृहस्पति की ओर होता है।
ऐड्रास्टीया का अकार बेढंगा है और उनका माप २० - १६ - १४ कीमी है (लम्बाई, चौड़ाई, गहराई)। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है। इस से अधिक इस उपग्रह के बारे में ज़्यादा जानकारी नहीं है।
ताइयुआन
ताइयुआन () जनवादी गणराज्य चीन के उत्तरी भाग में स्थित शन्शी प्रांत का सबसे बड़ा नगर और राजधानी है। २०१० की जनगणना में इसकी आबादी ४२,०१,५९१ थी जिसमें से ३२,१२,५०० शहरी नागरिक और बाक़ी ग्रामीण क्षेत्रों के निवासी थे। 'ताइयुआन' का मतलब 'महान मैदान' होता है और इसका नाम फ़ेन नदी के पहाड़ों से उतरने के बाद बने मैदान पर पड़ा है। यह एक औद्योगिक शहर समझा जाता है।
मकरन्द अनासपुरे
मकरन्द मधुकर अनासपुरे (जन्म २२ जून १९७३) एक भारतीय फ़िल्म अभिनेता है। वे एक लोकप्रिय टेलिविज़न अभिनेता है वह कई मराठी फ़िल्मों में कार्य कर चुके है।
औसत प्रभावी दबाव
किसी अन्तर्दहन ईंजन का औसत प्रभावी दाब वह मान होता है जो "अगर समान रूप से लगता तो उतना ही कार्य करता जितना कि ईंजन का वास्तविक दबाव", जो समय के साथ तेजी से बदलता है। इसका मात्रक भी पास्कल होता है जो सामान्य दबाव का भी मात्रक है। इसकी तुलना इंजन द्वारा लगाए गए टॉर्क़ से कर सकते हैं।
P = W/V
मी शिवाजीराजे भोसले बोलतोय
मी शिवाजीराजे भोसले बोलतोय (हिन्दी अनुवाद:"मैं शिवाजीराजे भोसले बोल रहा हूँ") २००९ में बनी मराठी फ़िल्म ह। फ़िल्म को १३९ पर्दों पर रिलीज़ किया गया था और इसने पहले ही हफ़्ते में १.५ करोड़ कमाए जो एक मराठी फ़िल्म के लिए सबसे बड़ी शुरुआत थी। इसने कुल २६ करोड़ का व्यवसाय किया।
फ़िल्म की शुरुआत दिनकर मारुतराव भोसले की दिनचर्या से शुरू होती है जो मुंबई का एक आम मध्यम वर्गीय बैंक में कार्य करने वाला आदमी है। कहानी में बताया जाता है की किस तरह भोसले कभी गर्वशाली मराष्ट्रीय व्यक्ति के के गिरते व्यक्तिमत्व का प्रतिनिधत्व करता है। भोसले बिना विरोध किए अपनी बेईज्ज़ती सहन करते रहता है।फ़िल्म के गीत "ओ राजे" से सुखविंदर सिंह ने मराठी फ़िल्मों में पदार्पण किया।
अंडा भुर्जी
मोटे अक्षर अंडा भुर्जी (या "अंडे की भुर्जी") या जिसे पाकिस्तान में अंडा ख़ागीना कहते है भारत के उत्तर व पश्चिमी इलाकों का मशहूर खाद्य पदार्थ है। यह दिखने में व इसे बनाने का तरीका हाफ फ्राई ऑमलेट या पारसी पदार्थ "अकुरी" की तरह ही है। दोनों में फरक बारीक़ कटे हुए प्याज़, मिर्च और कभी कबार डाले जाने वाले मसलों से किया जाता है। इसे आमतौर पर रोटी या ब्रेड के साथ परोसा जाता है।
अंडे के पदार्थों की सूची
यहाँ अण्डों से बने पदार्थों की सूची दी गई है।
उबले हुए अंडे
उबले हुए अंडे अंडो को उबलते पानी में उनके छिलके बिना निकाले उबालकर बनाए जाते है। कड़क-उबले अंडे अंडे के सफ़ेद हिस्से व अंडे की ज़र्दी के कड़क होने तक उबाल कर बनाए जाते है या उन्हें गरम पानी में ठंडा होने के लिए छोड दिया जाता है जिससे वे कड़क हो जाते है।
पेहवा
पेहवा (Pehowa) या पेहोवा या पिहोवा भारत के हरियाणा राज्य के कुरुक्षेत्र ज़िले में स्थित एक नगर है। इसका पुराना नाम पृथूदक (Prithudak) था। यह एक हिन्दू तीर्थ है।
महाभारत में कहा गया है कि
महाभारत, वामन पुराण, स्कन्द पुराण, मार्कण्डेय पुराण आदि अनेक पुराणों एवं धर्मग्रन्थों के अनुसार इस तीर्थ का महत्व इसलिए ज्यादा हो जाता है कि पौराणिक व्याख्यानों के अनुसार इस तीर्थ की रचना प्रजापति ब्रह्मा ने पृथ्वी, जल, वायु व आकाश के साथ सृष्टि के आरम्भ में की थी। 'पृथुदक' शब्द की उत्पत्ति का सम्बन्ध महाराजा पृथु से रहा है। इस जगह पृथु ने अपने पिता की मृत्यु के बाद उनका क्रियाकर्म एवं श्राद्ध किया। अर्थात जहां पृथु ने अपने पिता को उदक यानि जल दिया। पृथु व उदक के जोड़ से यह तीर्थ पृथूदक कहलाया।
वामन पुराण के अनुसार गंगा के तट पर रहने वाले रुषंगु नामक ऋषि ने अपना अन्त समय जानकर मुक्ति की इच्छा से गंगा को छोड़कर पृथुदक में जाने के लिए अपने पुत्रों से आग्रह किया था। क्योंकि उसका कल्याण गंगा द्वार पर संभव नहीं था। पद्मपुराण के अनुसार जो व्यक्ति सरस्वती के उत्तरी तट पर पृथुदक में जप करता हुआ अपने शरीर का त्याग करता है, वह नि:संदेह अमरता को प्राप्त करता है।
पेहवा में गुर्जर-प्रतिहार राजवंश के महान शासक मिहिर भोज का अश्व केंद्र था,यंहा घोडो का व्यापार होता था। उन्हे भोज देव भी कहा गया है। पेहवा से गुर्जर प्रतिहार शासक मिहिर भोज का एक अभिलेख भी प्राप्त हुआ है।
मिन्‍स्‍क
मिन्स्क () पूर्वी यूरोप के बेलारूस देश की राजधानी और सबसे बड़ा शहर है। यह स्विस्लाच और नियामिहा नदियों के किनारे बसा हुआ है। २००९ की जनगणना में इसकी आबादी १८,३६,८०८ थी। मिन्स्क बेलारूस के मिन्स्क वोब्लास्त (प्रांत) और मिन्स्क रायोन (ज़िले) का प्रशासनिक केंद्र भी है।
मिन्स्क में गर्मियाँ ख़ुशगवार होती हैं और जुलाई का औसत तापमान १७.८ °सेंटीग्रेड तक जाता है। सर्दियों में काफ़ी ठण्ड पड़ती है और कोहरा और बर्फ़ आम हैं। जनवरी का औसत तापमान −६.१ °सेंटीग्रेड तक जाता है और १७ जनवरी १९४० में यह −४० °सेंटीग्रेड तक गिर गया था। एक-तिहाई बारिश और बर्फ़ सर्दियों में और बाक़ी दो-तिहाई गर्मिंयों के मौसम में गिरती है। मिन्स्क का ज़िक्र सन् १०६७ से ऐतिहासिक पुस्तकों में मिलता है और उन दिनों यह पोलोत्स्क () नामक राज्य का एक प्रांतीय शहर था। १२४२ में यह महान लिथुयेनियाई ड्यूकियत () का हिस्सा बना। १५६९ के बाद यह पोलिश-लिथुयेनियाई परिसंघ () के मिन्स्क राज्य की राजधानी बना और फिर १७९३ में इसपर रूसी साम्राज्य का क़ब्ज़ा हो गया। १९१९ से १९९१ तक सोवियत संघ के ज़माने में यह बेलारूसी सोवियत समाजवादी गणतंत्र () की राजधानी रहा। १९९१ में सोवियत संघ के टूट जाने पर बेलारूस एक आज़ाद राष्ट्र बना और मिन्स्क उसकी राजधानी बन गया।
सिलीन स्टेनोफ़ाइला
सिलीन स्टेनोफ़ाइला (Silene stenophylla) पुष्पीय पौधों की एक प्रजाति है, जो कैर्योफ़िलैसिए जीववैज्ञानिक कुल की है। इसे प्रायः नैरो-लीफ़्ड कैम्पियन भी कहा जाता है। यह सिलीन जीववैज्ञानिक वंश में एक प्रजाति है।
२०१२ में यह दावा किया गया है कि इसके हिमीकृत नमूनों को, जो ३०,००० वर्ष पुराने थे, पुनर्जीवित कर लेने में सफलता मिली है।
यह सुदूर पूर्वी साइबेरिया के टुंड्रा में उगता है। यह अक्सर ५-२५ सेमी. ऊँचा होता है। इसमें चौड़ी पत्तियाँ होती हैं और इसका बाह्यदलपुंज बड़ा होता है।
ब्रह्मशिरा अस्त्र
ब्रह्माजी ने ब्रह्मास्त्र से भी अधिक शक्तिशाली ब्रह्मशिर अस्त्र बनाया था। जैसा कि नाम से पता चलता है, इसमें ब्रह्मास्त्र की तुलना में चार गुना अधिक शक्ति थी। इसके नोंक के स्थान पर ब्रह्मा जी के चारों शीश लगे हुए थे। इसके प्रयोग से ब्रह्मास्त्र को भी विलीन किया जा सकता था।  केवल महर्षि अग्निवेश, भगवान परशुराम और अर्जुन ही इसके आहवान् करने का ज्ञान रखते थे।
ब्रह्मशिर की प्राप्ति अत्यंत ही कठिन है, और उसको साध पाना उससे भी ज्यादा कठिन। ब्रह्मशिर की प्राप्ति भगवान ब्रह्मा की तपस्या के फलस्वरूप होती है।
ब्रह्मशिरा अस्त्र के प्रयोग का केवल एक ही वृत्तांत मिलता है, देवासुर संग्राम में असुर राज जलन्धर द्ववारा देवताओं की सेना पर।
गुआंगदोंग
गुआंगदोंग () जनवादी गणराज्य चीन का एक प्रांत है। यह दक्षिणी चीन सागर के तट पर स्थित है। जनवरी २००५ में इसकी जनसँख्या १०,४३,०३,१३२ अनुमामित की गई थी और यह चीन का सब से अधिक आबादी वाला प्रांत है। इसका क्षेत्रफल १,७७,९०० वर्ग किमी है। गुआंगझोऊ शहर (), जिसे पुराने ज़माने में कैंटन () बुलाया जाता था, इस प्रांत की राजधानी है। प्रसिद्ध औद्योगिक शहर शॅनझॅन () भी इसी प्रांत में स्थित है।
ऐतिरासिक रूप से यह प्रान्त पश्चिमी दुनिया की नज़र में बहुत महत्वपूर्ण है। सोलहवीं और सत्रहवीं सदी मे पुर्तगाली लोग चीन में यहीँ पर अपना महत्वपूर्ण उपनिवेश बनाए थे। उन्होंने ही इनका नाम बोलचाल का नाम "कैन्टोन"- Canton रखा था जो "गुआंगदोंग" का सरलीकृत रूप था। यहीं पर बाद में अफ़ीम युद्ध (1840) हुए और ब्रिटिश लोगों ने हांगकॉंग पर १५० सालों तक राज किया। चीन की दो प्रमुख भाषा - उत्तरी बोली और दक्षिणी बोली - में दक्षिणी का नाम इसी शहर पर पड़ा है - केन्टोनीज़ भाषा। उत्तर की प्रमुख भाषा को मंदारिन कहते हैं। और, भारत में प्रसिद्ध "कैन्टोनीज़ चिकन" जैसे व्यंजनों को इसी जगह के नाम पर रखा गया है।
इंडोचायना
"हिन्द - चीन प्रायद्वीप"' दक्षिण पूर्व एशिया का एक उप क्षेत्र है। यह इलाक़ा लगभग चीन के दक्षिण-पश्चिम और भारत के पूर्व में पड़ता है। सही मायने में हिन्द - चीन के अंतर्गत भूतपूर्व फ्रा़न्सीसी भारत - चीन के अधिकार क्षेत्र आते हैं, जैसे:- लेकिन वृहत् अर्थ में इसके अंतर्गत कुछ और क्षेत्र/उप क्षेत्र भी आ जाते हैं, जैसे:-
मृत्युभोज
मौसर - मृत्यु भोज को मौसर कहा जाता है (राजस्थान...) मृत्युभोज का सामान्य अर्थ परीवार में से किसी की भी सदस्य की मृत्यु होने पर प्रतिभोज करना पडता है, इसे ही मृत्युभोज कहते है!मृत्युभोज एक सामाजिक बुराई है जिसे भारत के राजस्थान में रोकने से लिये सरकार ने कठोर कदम उठाए है, अगर कोई परिवार मृत्युभोज करता है तो उस परिवार को जुर्माना भरना पड़ेंगा, वही अगर कोई नागरिक मृत्युभोज में शामिल होता है तो उसे भी अपराधी माना जायेगा।
बिपिन चन्द्र
बिपिन चन्द्र (१९२८ – ३० अगस्त २०१४) आधुनिक भारत के इतिहास के इतिहासकार थे। प्रोफेसर बिपिन चन्द्र भारत के स्वतंत्रता संघर्ष और आधुनिक इतिहास लेखन परंपरा में मार्क्सवादी चिंतन धारा के इतिहासकार थे।
बिपिन चन्द्र का जन्म १९२८ को कांगड़ा, हिमाचल प्रदेश में हुआ था।
बिपिन चन्द्र जवाहरलाल नेहरु विश्वविद्यालय में 'सामाजिक विज्ञान संस्थान' के 'ऐतिहासिक अध्ययन केंद्र' में प्रोफेसर तथा बाद में प्रोफेसर एमेरिटस रहे। उसके बाद उन्होंने नेशनल बुक ट्रस्ट के अध्यक्ष का कार्यभार भी सँभाला।
लंबी बीमारी के चलते ३० अगस्त २०१४ को गुड़गाँव में अपने आवास पर ही उनका निधन हो गया।
रोमिला थापर
रोमिला थापर विख्यात भारतीय इतिहासकार हैं, तथा इनके अध्ययन का मुख्य विषय "प्राचीन भारतीय इतिहास" रहा है।
रोमिला थापर का जन्म ३० नवम्बर १९३१ को लखनऊ में एक संपन्न पंजाबी परिवार में हुआ था। पंजाब विश्वविद्यालय से स्नातक करने के बाद, इन्होनें लंदन विश्वविद्यालय के स्कूल ऑफ़ ओरिएण्टल एंड अफ्रीकन स्टडीज से ए. एल. बाशम के मार्गदर्शन में १९५८ में पीएचडी की उपाधि अर्जित की। इन्होंने अध्यापन की शुरुआत पंजाब विश्वविद्यालय से की 1963 में दिल्ली विश्वविद्यालय के इतिहास विभाग में रीडर के रूप में नियुक्त हुई तथा 1970 में जवाहरलाल नेहरु विश्वविद्यालय में प्राचीन भारतीय इतिहास की विशेषज्ञ प्रोफेसर बनीं तथा 1993 में सेवानिवृत्ति के बाद से वहीं प्रोफेसर एमेरिट्स के पद पर भी उन्होंने कार्य किया।
रोमिला थापर का लेखन कार्य मुख्यतः प्राचीन भारत के इतिहास पर केन्द्रित रहा है। उन्होंने भारत के प्राचीन इतिहास को एक नयी दृष्टि से देखा है और प्राच्यवादी निरंकुशता, आर्य प्रजाति और अशोक की अहिंसा संबंधी स्थापित मान्यताओं का खंडन करते हुए अनुसंधान का दायरा विकसित किया है। विशेषतः सम्राट अशोक के काल पर उन्होंने विस्तार से विचार किया है। उनके कार्य सामाजिक इतिहास के क्षेत्र में अग्रगण्य रहे हैं। आगे चलकर उन्होंने संस्कृति, समाज एवं इतिहास के बीच कड़ियों का पता लगाया। उन्होंने इसका भी अन्वेषण किया कि इतिहास कैसे बनते और प्रस्तुत किये जाते हैं। अपने लेखन से उन्होंने सचेत किया है कि राजनीतिक लाभ के लिए इतिहास की गलत व्याख्या न की जाय। उन्होंने राजनीति में धर्मनिरपेक्षता की आवश्यकता पर बल दिया है।
रोमिला थापर कॉर्नेल विश्वविद्यालय, पेन्सिलवेनिया विश्वविद्यालय और पेरिस में कॉलेज डी फ्रांस में विजिटिंग प्रोफेसर रही हैं।  वे 1983 में भारतीय इतिहास कांग्रेस की जनरल प्रेसिडेंट और 1999 में ब्रिटिश अकादमी की कोर्रेस्पोंडिंग फेलो चुनी गयीं।
रोमिला थापर को अनेक पुरस्कार एवं सम्मान मिल चुके हैं। उन्हें सन् 1993 में परेदेनिया विश्वविद्यालय (श्रीलंका) से, सन् 1993 में शिकागो विश्वविद्यालय से, सन् 2001 में इंस्टिट्यूट नेशनल डेस लैंग्स एट सिविलाइजेशंस ओरिएंटल (पेरिस) से और सन् 2002 में ऑक्सफोर्ड विश्वविद्यालय से मानद उपाधियाँ प्रदान की गयीं। सन् 1997 में उन्हें फुकोका सांस्कृतिक पुरस्कार दिया गया था।
टोबा टेक सिंह (कहानी)
टोबा टेक सिंह () सादत हसन मंटो द्वारा लिखी गई और १९५५ में प्रकाशित हुई एक प्रसिद्ध लघु कथा है। यह भारत के विभाजन के समय लाहौर के एक पागलख़ाने के पागलों पर आधारित है और समीक्षकों ने इस कथा को पिछले ५० सालों से सराहते हुए भारत-पाकिस्तान सम्बन्धों पर एक "शक्तिशाली तंज़" बताया है।
१९४७ में विभाजन के समय भारत और पाकिस्तान की सरकारों ने एक दुसरे के हिन्दू-सिख और मुस्लिम पागलों की अदला-बदली करने पर समझौता किया। लाहौर के पागलख़ाने में बिशन सिंह नाम का एक सिख पागल था जो टोबा टेक सिंह नामक शहर का निवासी था। उसे पुलिस के दस्ते के साथ भारत रवाना कर दिया गया, लेकिन जब उसे पता चला कि टोबा टेक सिंह भारत में न जाकर बंटवारे में पाकिस्तान की तरफ़ पड़ गया है तो उसने जाने से इनकार कर दिया। कहानी के अंत में बिशन सिंह दोनों देशों के बीच की सरहद में कंटीली तारों के बीच लेटा, मरा या मरता हुआ दर्शाया गया। कथा का आख़री जुमला है:
कहानी में जब भी मुख्य पात्र बिशन सिंह उत्तेजित या ग़ुस्सा होता है तो पंजाबी, हिन्दी-उर्दू और अंग्रेज़ी को मिलाजुलाकर बड़बड़ाने या चिल्लाने लगता है। उसकी बातें वैसे तो बेमतलब होती हैं लेकिन उनमें भारत और पाकिस्तान दोनों के लिए दबी हुई सी गालियाँ भी दिखती हैं। उदाहरण के लिए:
विभाजन की ६०वीं सालगिरह पर पाकिस्तानी नाटक-मंडली अजोका ने इस कथा पर आधारित नाटक भारत में रचाया। इसपर समाचारों में हुई एक टिप्पणी के अनुसार यह 'दोनों देशों के बीच के मामलों पर एक तबसरा है, जिसमें कमेटियों, उपकमेटियों और मंत्रीय-स्तर के वार्तालापों को ही सभी मसलों का हल बताया जाता है'।
भारतीय इतिहासकार
भारतीय प्रमुख इतिहासकारों की सूची:
इतिहास पर शोध करने वाली कुछ भारतीय संस्थाएँ हैं-
कॅप्लर-१० तारा
कॅप्लर-१०, जिसे कॅप्लर-१०ए () और केओआई-७२ () के नाम से भी जाना जाता है, पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा बड़ा, द्रव्यमान (मास) में ज़रा छोटा और और तापमान में उस से ठंडा है। २०११ में इस तारे के इर्द-गिर्द हमारे सौर मंडल से बहार मिला सब से पहला पत्थरीला ग्रह परिक्रमा करता पाया गया था।
कॅप्लर-१० तारे के इर्द-गिर्द दो ग़ैर-सौरीय ग्रह परिक्रमा करते हुए पाए गए हैं, जिनमें से कम-से-कम एक पृथ्वी जैसा पत्थरीला ग्रह है। यह दोनों ग्रह इस प्रकार हैं:
कॅप्लर-१० एक G श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का ०.८९५ गुना और इसका व्यास (डायामीटर) हमारे सूरज के व्यास का १.०५६ गुना है। इसकी आयु ११.९ अरब वर्ष अनुमानित की गई है - तुलना के लिए हमारे सूरज की आयु केवल ४.६ अरब वर्ष है। इसका सतही तापमान ५,६२७ कैल्विन है, जबकि हमारे सूरज का तापमान ५,७७८ कैल्विन है।
कॅप्लर-१०बी
कॅप्लर-१०बी (Kepler-10b) पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित कॅप्लर-१० तारे की परिक्रमा करता हुआ एक ग़ैर-सौरीय ग्रह है। यह १० जनवरी २०११ को मिला था और हमारे सौर मंडल से बहार मिला सब से पहला पत्थरीला ग्रह था (अन्य ग्रह गैस दानव श्रेणी के थे)। वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया था।
अंदाज़ा लगाया जाता है कि यह पृथ्वी का १.४ गुना व्यास (डायामीटर) रखता है और इसका द्रव्यमान (मास) पृत्वी के ३.३ से ५.७ गुने के बीच में है। यह अपने तारे का हर ०.८ दिनों में चक्कर काट लेता है और अपने तारे के बहुत पास होने के कारण उसके वासयोग्य क्षेत्र में नहीं पड़ता (यानि यहाँ जीवन की सम्भावना बहुत कम है)। इसका घनत्व पृथ्वी से बहुत ज्यादा है और लोहे के घनत्व से मिलता-जुलता है। यह एक महापृथ्वी श्रेणी का ग्रह है।
स्पित्ज़र अंतरिक्ष दूरदर्शी
स्पिट्ज़र अंतरिक्ष दूरदर्शी (Spitzer Space Telescope), एक खगोलीय दूरदर्शी है जो अंतरिक्ष में कृत्रिम उपग्रह के रूप में स्थित है। यह ब्रह्माण्ड की विभिन्न वस्तुओं की अवरक्त (इन्फ़्रारॅड) प्रकाश में जाँच करता है। इसे सन् २००३ में रॉकेट के ज़रिये अमेरिकी अंतरिक्ष अनुसन्धान संस्था नासा ने अंतरिक्ष में पहुँचाकर पृथ्वी के इर्द-गिर्द कक्षा (ऑरबिट) में डाला था। इसे चलते रहने के लिए अति-ठंडी द्रव्य हीलियम की आवश्यकता थी जो १५ मई २००९ को ख़त्म हो गया। उसके बाद से इस यान पर मौजूद अधिकतर यंत्रों ने काम करना बंद कर दिया लेकिन इसका कैमरा कुछ हद तक अभी भी खगोलीय वस्तुओं की तस्वीरें उतारने में सक्षम है।
एशिया की अर्थव्यवस्था
एशिया की अर्थव्यवस्था यूरोप के बाद विश्व की, क्रय शक्ति के आधार पर, दूसरी सबसे बड़ी अर्थव्यवस्था है। एशिया की अर्थव्यवस्था के अन्तर्गत लगभग ४ अरब लोग आते हैं, जो विश्व जनसंख्या का ६०% है। ये ४ अरब लोग एशिया के ४६ विभिन्न देशों में निवास करते है। छः अन्य देशों के कुछ भूभाग भी आंशिक रूप से एशिया में पड़ते हैं, लेकिन ये देश आर्थिक और राजनैतिक कारणों से अन्य क्षेत्रों में गिने जाते हैं। एशिया वर्तमान में विश्व का सबसे ते़ज़ी उन्नति करता हुआ क्षेत्र है और चीजग इस समय एशिया की सबसे बड़ी और विश्व की दूसरी सबसे बड़ी अर्थव्यवस्था है जो कई पूर्वानुमानों के अनुसार अगले कुछ वर्षों में विश्व की भी सबसे बड़ी अर्थव्यवस्था होगी।
विश्व के अन्य क्षेत्रों के समान ही, एशिया में भी सम्पत्ति का वितरण बहुत असमान है। इसके कई कारण हैं जैसे एशिया का आकार, जिसके कारण यहाँ बहुत अधिक सांस्कृतिक, पर्यावरणीय, एतिहासिक सम्बन्धों और शासन प्रणालियों में विविधता पाई जाती है। संज्ञात्मक और क्रय शक्ति दोनों ही आधार पर एशिया की सबसे बड़ी अर्थव्यवस्थाएँ इस प्रकार हैं: चीनी जनवादी गणराज्य, जापान, भारत, दक्षिण कोरिया और इण्डोनेशिया।
सम्पत्ति को यदि प्रति व्यक्ति के आधार पर आँका जाए तो यह अधिकांशतः पूर्वी एशिया के राज्यक्षेत्रों में केन्द्रित है जैसे हाँगकाँग, जापान, सिंगापुर और ताइवान। इसके अतिरिक्त तेल-समृद्ध खाड़ी के देशों में जैसे ईरान, सउदी अरब, कतर, संयुक्त अरब अमीरात में भी सम्पत्ति की उपलब्धता है। एशिया में वर्तमान में, जापान, दक्षिण कोरिया, ताइवान, हाँगकाँग और सिंगापुर को छोड़कर बहुत तेज़ी से वृद्धि और औद्योगिकरण हो रहा है जिसकी अगुआई चीन और बहुत हद तक भारत भी कर रहा है। पूर्वी एशिया और दक्षिणपूर्वी एशिया के देशों में वृद्धि विनिर्माण और व्यापार के द्वारा हो रही है और मध्यपूर्व के देशों में यह वृद्धि अधिकतर तेल के उत्पादन और निर्यात पर निर्भर है। पिछ्ले कई वर्षों में, तीव्र आर्थिक विकास और शेष विश्व के साथ विशाल व्यापार अधिशेष होने के कारण, एशिया के देशों में ४ खरब $ से अधिक का विदेशी मुद्रा भण्डार एकत्रित कर लिया है जो विश्व का आधे से भी अधिक है।
निम्नलिखित सूची एशिया के देशों की है जिसमें २०१० के सकल घरेलू उत्पाद के आँकड़े दिए गए हैं। जीडीपी, बाज़ार दर या सरकारी आधिकारिक विनिमय दर (संज्ञात्मक) और क्रय शक्ति दोनों २०१० के आधार पर है।
अन्तर्राष्ट्रीय मुद्रा कोष की २०१० संज्ञात्मक और क्रय शक्ति के आधार पर सूची। , जापान]] , चीन]] [[बैंकाक]], [[थाईलैण्ड]] , मलेशिया]]
हेफ़ेई
हेफ़ेई () पूर्वी चीन के अनहुइ प्रांत की राजधानी और सबसे बड़ा शहर है। यह एक उपप्रांत (प्रीफ़ेक्चर, दिजी) का दर्जा रखने वाला एक नगर है। यह अनहुइ प्रांत के केन्द्रीय भाग में स्थित है। सन् २०१० की जनगणना में इसकी आबादी ५७,०२,४६६ अनुमानित की गई थी जिसमें से ३३,५२,०७६ इसके शहरी क्षेत्र में रह रहे थे।
हेफ़ेई में गर्मियों में मौसम गरम और नाम होता है। जुलाई में औसत तापमान २८.१ °सेंटीग्रेड होता है, जबकि कभी-कभी यह ३७ °सेंटीग्रेड या उस से भी ज्यादा पहुँच सकता है। गर्मियों में बारिशें भी पड़ती हैं। सर्दियों में तापमान शून्य से नीचे गिर जाता है और कभी-कभी ज़रा-बहुत बर्फ़ गिरती है। जनवरी का औसत तापमान २.६ °सेंटीग्रेड रहता है। मई और जून के महीनों में आसपास के देहाती इलाक़ों में किसान अपने खेतों में अगली फ़सल की तैयारी करने के लिए आग लगा देते हैं जिस से पूरे शहर पर अक्सर एक मीठी-गंध वाला धुआँ छा जाता है।
मीन दोंग भाषा
मीन दोंग या पूर्वी मीन () चीन के फ़ूज्यान प्रांत के पूर्वी हिस्से में बोली जाने वाली एक भाषा है। इसे उस प्रांत की राजधानी, फ़ूझोउ और निन्गदे शहरों के इलाक़ों में बोला जाता है। १९८४ में इसे अनुमानित ९१ लाख लोग बोलते थे। फ़ूझोउ शहर में बोली जाने वाली मीन दोंग उपभाषा इसकी मानक बोली मानी जाती है। यह मीन भाषा-परिवार की सदस्य है, जो स्वयं चीनी भाषा-परिवार की एक शाखा है।
प्लेयर्स
प्लेयर्स 2012 में बनी हिन्दी भाषा की फ़िल्म है और यह अंग्रेज़ी फ़िल्म "द इटालियन जॉब" का भारतीय पुनर्निर्माण है।
सैकन्ड जनरेशन (2003 फ़िल्म)
सैकन्ड जनरेशन 2003 में बनी हिन्दी भाषा की फिल्म है।
रोशन सेठ
रोशन सेठ हिन्दी फ़िल्मों के एक अभिनेता हैं।
इंडियाना जोन्स एंड द टेंपल ऑफ़ डूम
इंडियाना जोन्स एंड द टेंपल ऑफ डूम () 1984 में बनी अमरीकी रोमांचकारी फ़िल्म है जिसका निर्देशन स्टीवन स्पीलबर्ग द्वारा किया गया है। यह "इंडियाना जोन्स" फ़िल्म श्रंखला की दूसरी फ़िल्म है।
क्रोध (2000 फ़िल्म)
क्रोध 2000 में बनी हिन्दी भाषा की फिल्म है।
फ्रैंज काफ्का
फ्रैंज काफ्का (, ३ जुलाई १८८३ - ३ जून १९२४) बीसवीं सदी के एक सांस्कृतिक रूप से प्रभावशाली, लघु कहानियां और उपन्यास के जर्मन लेखक थे। उनकी रचनाऍं आधुनिक समाज के व्यग्र अलगाव को चित्रित करतीं हैं। समकालीन आलोचकों और शिक्षाविदों, व्लादिमिर नबोकोव सहित, का मानना है कि काफ्का 20 वीं सदी के सर्वश्रेष्ठ लेखकों में से एक है। "Kafkaesque" अंग्रेजी भाषा का हिस्सा बन गया है जिसका उपयोग 'बहकानेवाला','खतरनाक जटिलता' आदि के संदर्भ में किया जाता है। नई यॉर्कर के लिए एक लेख में, जॉन अपडाइक ने समझाया: "जब काफ्का का जन्म हुआ तब उस सदी मे आधुनिकता के विचारों का पनपना आरम्भ हुआ - जैसे कि सदियों के बीच में एक नइ आत्म-चेतना, नएपन की चेतना का जन्म हुआ हो।
अपनी मृत्यु के इतने साल बाद भी, काफ्का आधुनिक विचारधारा के एक पहलू के प्रतीक है - चिंता और शर्म की उस अनुभूति के जिसे स्थित नहीं किया जा सकता है इसलिए शांत नहीं किया जा सकता है; चीजों के भीतर एक अनंत कठिनाई की भावना के, जो हर कदम बाधा दालती है; उपयोगिता से परे तीव्र संवेदनशीलता के, जैसे कि सामाजिक उपयोग और धार्मिक विश्वास की अपनी पुरानी त्वचा के छिन जाने पर उस शरीर के समान जिसे हर स्पर्श से पीड़ा हो। काफ्का के इस अजीब और उच्च मूल मामले को देखें तो उनका यह भयानक गुण विशाल कोमलता, विचित्र व अच्छा हास्य, कुछ गंभीर और आश्वस्त औपचारिकता से भरपूर था। यह संयोजन उन्हे एक कलाकार बनाता है, पर उन्होने अपनी कला की कीमत के रूप में अधिक से अधिक भीतर प्रतिरोध और अधिक गंभीर संशय के खिलाफ संघर्ष किया है।
काफ्का की बहु-प्रचलित रचनाओं में से कुछ हैं - "(), , , ()" आदि।
काफ्का का जन्म प्राग, बोहेमिया में, एक मध्यम वर्ग के, जर्मन भाषी यहूदी परिवार में हुआ। काफ्का के पिता, हरमन्न काफ्का यहूदी बस्ती में एक सूखी माल की दुकान चलाते थे और काफ्का की मां, जूली उनका (हरमन्न) हाथ बटाती थी। उनके पिता को विशाल, स्वार्थी, दबंग व्यापारी कहा जाता था। काफ्का खुद कहा था कि उनके पिता "शक्ति, स्वास्थ्य, भूख, आवाज की ऊंचाई, वाग्मिता, आत्म - संतुष्टि, सांसारिक प्रभुत्व, धीरज, मन की उपस्थिति और मानव प्रकृति के ज्ञान में एक सच्चे काफ्का थे"। उनकी माता, जूली (१९५६-१९३४) चेक गणराज्य के एक छोटे शहर पोदब्राडी के एक धनि खुद्रा-व्यापारी की पुत्री थी।
फ़ूझोउ
फ़ूझोउ () जनवादी गणराज्य चीन के दक्षिण-पूर्वी फ़ूज्यान प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। फ़ूझोउ मीन दोंग भाषा क्षेत्र का सांस्कृतिक केंद्र माना जाता है। सन् २०१० की जनगणना में इसकी आबादी ७१,१५,३७० अनुमानित की गई थी जिनमें से ४४,०८,०७६ शहरी इलाक़े में और बाक़ी इर्द-गिर्द के देहाती क्षेत्रों में बस रहे थे।
औपचारिक रूप से फ़ूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई का औसत तापमान २८.९ °सेंटीग्रेड है लेकिन ४१°सेंटीग्रेड तक जा सकता है। जनवरी में औसत तापमान १०.९ °सेंटीग्रेड होता है लेकिन −१.७ °सेंटीग्रेड तक गिर सकता है। यहाँ अधिकतर बारिश मई के महीने में होने वाले पूर्वी एशियाई मोनसून में होती है।
जोड़ी ब्रेकर्स
जोड़ी ब्रेकर्स २०१२ में बनी भारतीय फ़िल्म है जिसमें आर माधवन व बिपाशा बसु मुख्य भूमिकाओं में है।
शमशाद हुसैन
शमशाद हुसैन एक भारतीय कलाकार हैं। वह मकबूल फिदा हुसैन के बेटे हैं। वह 1946 मुंबई में पैदा हुए थे।
उन्होंने ललित कला के लिये प्रसिद्ध बड़ौदा कॉलेज में पेंटिंग में डिप्लोमा की पढाई की। इसके बाद उन्होंने में अध्ययन के लिये कला के रॉयल कॉलेज चुना। हुसैन का दावा है कि यह समय में उन्होने "कला के बारे में अपना दृष्टिकोण बदल दिया"
उनकी पहली अकेली प्रदर्शनी 1968 में हुई। इस प्रदर्शनी में उन्होंने 50 रुपये में अपनी पहली पेंटिंग बेची।
1983 में शमशाद को ललित कला अकादमी का राष्ट्रीय पुरस्कार मिला।
उन्होंने अखिल भारतीय राष्ट्रीय एकता सम्मेलन से इंदिरा गांधी प्रियदर्शिनी पुरस्कार इंदिरा गांधी प्रियदर्शिनी पुरस्कार भी प्राप्त किया।
कोबी स्मल्डर्स
येकोबा फ्रांसिस्का मारिया "कोबी" स्मल्डर्स (, जन्म २ अप्रैल १९८२) एक कनेडियाई अभिनेत्री व पूर्व मॉडल है जो सीबीएस टेलिविज़न धारावाहिक "हाउ आई मेट योर मदर" में रोबिन शर्बासकी के किरदार के लिए जानी जाती है। (born April 3, 1982)
स्कार्लेट जोहानसन
स्कार्लेट जोहानसन (, जन्म २२ नवम्बर १९८४) एक अमरीकी अभिनेत्री, मॉडल व गायिका है।
उन्होंने अपने फ़िल्मी करियर की शुरुआत "नॉर्थ" (१९९४) से की थी और बाद में उन्हें "मैनी एंड लो" (१९९६) लिए उन्हें सर्वश्रेष्ठ मुख्य अभिनेत्री का इंडिपेंडेंट स्पिरिट पुरस्कार नामांकन प्राप्त हुआ। उन्हें "द हॉर्स विस्परर" (१९९८) व "गोस्ट वर्ल्ड" (२००१) से अधिक लोकप्रियता प्राप्त हुई। उन्होंने किशोर वर्ग में "गर्ल विथ अ पर्ल इयरिंग" (२००३) व सोफिया कपोला की "लोस्ट इन ट्रांसलेशन" (२००३) से पदार्पण किया जिसके लिए उन्हें सर्वश्रेष्ठ मुख्य भूमिका अभिनेत्री के बाफ्टा पुरस्कार से सम्मानित किया गया। दोनों ही फ़िल्मों के लिए उन्हें गोल्डेन ग्लोब पुरस्कार नामांकन हासिल हुआ था। जोहानसन ने हर (2013) और लूसी (2014) जैसी साइंस फिक्शन फिल्मों में अभिनय किया।
आईएसओ १५९१९
आईएसओ १५९१९ (ISO 15 919) भारतीय लिपियों के लैटिन लिपि में लिप्यन्तरण का एक आईएसओ मानक है। यह मानक लिप्यन्तरण बहुत सीमा तक आईएएसटी पर आधारित है (किन्तु कुछ अन्तर भी हैं) किन्तु यह उन ध्वनियों को भी समाहित किये हुए है जो संस्कृत में नहीं हैं। यद्यपि म्यांमार लिपि, तिब्बती लिपि, खमेर लिपि, थाई लिपि और लाओ लिपि भी अन्य भारतीय लिपियों की भांति ब्राह्मी लिपि से ही उत्पन्न हैं तथापि यह मानक इन लिपियों पर लागू नहीं होता।
द क्रॉनिकल्स ऑफ़ नार्निया: द वोयाज ऑफ़ द डॉन ट्रेडर
द क्रॉनिकल्स ऑफ़ नार्निया: द वोयाज ऑफ़ द डॉन ट्रेडर () २०१० में बनी अमरीकी रोमांचक-फंतासी फ़िल्म है जो इसी नाम की पुस्तक पर आधारित है व "द क्रॉनिकल्स ऑफ़ नार्निया" शृंखला की तीसरी कड़ी है।
हिंदी, तमिल और तेलुगू डबिंग क्रेडिट्स सबूत।
स्पैन्डेक्स
स्पैन्डेक्स, इलास्टेन या लाइक्रा एक कृत्रिम रेशा है जिसे इसकी बेजोड़ प्रत्यास्था के कारण जाना जाता है। यह अपने प्राकृतिक प्रतिद्वन्दी लेटेक्स के मुकाबले अधिक मज़बूत पर कम टिकाऊ होता है। रसायनज्ञ सी एल सैन्डक्विस्ट और जोसेफ़ शिवर्स ने इसे सन १९५९ ड्यूपॉन्ट की वर्जीनिया स्थित बेंजर प्रयोगशाला में विकसित किया गया था। यह पॉलीयूरेथेन-पॉलीयूरिया कोपॉलीमर होता है। इसके अविष्कार ने वस्त्र उद्योग के कई क्षेत्रों मे क्रांति ला दी है।
स्पैन्डेक्स नाम अंग्रेजी शब्द एक्सपैन्ड्स (expands) का वर्ण-विपर्यय है। पूरे उत्तर अमेरिका में इसे स्पैन्डेक्स नाम से जाना जाता है जबकि यूरोप के अधिकतर भागों में इसे इलास्टेन और ब्रिटेन और भारत में लाइक्रा नाम से जाना जाता है। भारत में भले ही लाइक्रा नाम अधिक प्रचलित हो पर वस्त्रों के संघटन पर औपचारिक रूप से अधिकतर इलास्टेन ही लिखा जाता है।
मियाओ लोग
मियाओ () जनवादी गणराज्य चीन की सरकार द्वारा परिभाषित एक लोक-जाति है। ध्यान रहे कि यह एक चीनी भाषा का नाम है और वहाँ की सरकार ने चीन के दक्षिण में रहने वाले बहुत से समुदायों को मिलकर इस श्रेणी में डाल दिया है। बहुत से मियाओ लोग अपने-आप को यह पहचान नहीं देते और न ही मानते हैं कि वे मियाओ हैं। इसलिए मियाओ समुदायों के बारे में बात करते हुए यह ज़रूरी है कि यह भी साफ़ किया जाए की किस मियाओ उपजाति की बात हो रही है। बहुत से मियाओ कहलाने वाली जातियाँ चीन की सरहद के पार वियतनाम, बर्मा और थाईलैंड में भी रहती हैं। चीन में यह गुइझोऊ, हुनान, युन्नान, सिचुआन, गुआंगशी, हाइनान, गुआंगदोंग और हुबेई प्रान्तों में रहते हैं। मियाओ लोगों में भिन्न ह्मोंग () नामक जातियाँ भी शामिल हैं।
ह्मोंग लोग
ह्मोंग () दक्षिण-पूर्वी एशिया की एक लोक-जाति है जो चीन, लाओस, वियतनाम और थाईलैंड के कुछ पहाड़ी इलाक़ों में बसती है। जनवादी गणराज्य चीन की सरकार इन्हें मियाओ जाति की एक उपजाति मानती है हालाँकि बहुत से ह्मोंग लोगों को यह स्वीकृत नहीं। ह्मोंग लोग ऐतिहासिक रूप से दक्षिण चीन में बसा करते थे लेकिन १८वीं सदी में युद्धों और अस्थिरता की वजह से और उपजाऊ ज़मीनों की खोज में उन्होंने दक्षिण दिशा में फैलना शुरू कर दिया। लाओस के गृहयुद्ध के बाद वहाँ की सरकार पर एक पैथेट लाओ नामक राजनैतिक गुट का क़ब्ज़ा हो गया जिन्होनें ह्मोंग लोगों पर बहुत अत्याचार करे। बहुत से ह्मोंग लाओस छोड़कर भागे और संयुक्त राज्य अमेरिका, कनाडा, फ्रांस और ऑस्ट्रेलिया जैसे देशों में जा बसे, जिस से ह्मोंग लोगों के समुदाय अब इन देशों में भी पाए जाते हैं।
वू नदी (यांग्त्से नदी की उपनदी)
वू जिआंग या वू () चीन की यांग्त्से नदी की एक दक्षिणी उपनदी है। यह १,१५० किलोमीटर लम्बी है और लगभग इसका पूरा मार्ग चीन के दक्षिणी गुइझोऊ प्रान्त के पहाड़ी और बीहड़ इलाक़ों से गुज़रता है। इसका कुल जलसम्भर क्षेत्र लगभग ८०,३०० वर्ग किमी पर विस्तृत है। यह नदी गुइझोऊ की राजधानी गुइयांग से भी होकर गुज़रती है।
गुइयांग
गुइयांग () दक्षिणी चीन के गुइझोऊ प्रांत की राजधानी है। यह उस प्रांत के केन्द्रीय भाग में युन्नान-गुइझोऊ पठार पर वू नदी की नानमिंग उपनदी के किनारे बसा हुआ है। शहर १,१०० मीटर की ऊँचाई पर स्थित है। सन् २०१० की जनगणना में गुइयांग की आबादी ४३,२४,५६१ थी जिनमें से २५,५२,६३५ शहरी इलाक़ों में बसे हुए थे।
गुइयांग का मौसम नम और तापमान दरमियाना है। जनवरी का औसत तापमान ५.१ सेंटीग्रेड और जुलाई का औसत तापमान २३.९ सेंटीग्रेड रहता है। यहाँ ज़्यादातर बादलों का साया रहता है और यह चीन में सबसे कम धूप पड़ने वाले शहरों में से एक है। गुइयांग में बारिश सालभर पड़ती है और सर्दियों में कभी-कभार हलकी बर्फ़ पड़ जाती है। गुइयांग में गुइझोऊ विश्वविद्यालय स्थित है। शहर के बीच में एक कांटे जैसा इलाक़ा है जिसका आकार चीनी भावचित्रों में 'दस' (十) की संख्या से मिलता जुलता है। इस क्षेत्र को 'महान दस काँटा' () कहा जाता है।
मिवा
मिवा (Miwa, १५ जून, १९९० -), जापानी गायक है।
१५ जून, १९९०, कानागावा प्रान्त, मिउरा बंदूक, हायामा में जन्म और फिर टोक्यो करने के लिए कदम. क्योंकि उसके पिता एक संगीत प्रेमी था, एक प्राकृतिक किया गया था और कान के एक जल्दी अपने पिता की उम्र से संगीत सुनने के लिए।
अब १५ साल की उम्र में बना काम करने के लिए, आत्म सिखाया में उच्च विद्यालय में प्रवेश के बाद गिटार शुरू करने के लिए, लेकिन क्योंकि आप काफी प्रगति नहीं किया था और फिर जानने के लिए चला गया। " Wake Up, Break Out! " लिए उच्च विद्यालय के प्रथम वर्ष के समय में उत्पादन,  था, जबकि टोक्यो में उच्च विद्यालय में भाग लेने के, जैसे गर्मी की छुट्टी गतिविधियों ओकिनावा प्रान्त में रहते हैं मचान शिमॉकिताज़ावा,  मनोरंजन गतिविधियों के लिए उच्च विद्यालय के चारों ओर माता - पिता के घर है प्रतिबंधित कर दिया गया है यह एक गुप्त काम भी एक दोस्त के लिए।  दो उस अवधि के दौरान एक सीमित संख्या में "Song for you/TODAY", "सॉबनि इतइकड़ा" से जारी स्वयं द्वारा निर्मित।  उच्च विद्यालय के वरिष्ठ नागरिकों की सर्दियों से पूर्ण संगीत उत्पादन शुरू करने में तो, अपने कैरियर की शुरुआत निर्धारित किया गया है।
एक्ट ऑफ़ वैलोर
एक्ट ऑफ़ वैलोर () २०१२ में बनी अमरीकी एक्शन फ़िल्म है जिसका निर्देशन माइक मैकोए और स्कॉट वाघ द्वारा किया गया है। फ़िल्म को २४ फ़रवरी २०१२ को रिलीज़ किया गया था।
क्रॉनिकल
क्रॉनिकल () २०१२ में बनी काल्पनिक विज्ञान पर आधारित फ़िल्म है। इसे १ फ़रवरी २०१२ को की रिलीज़ किया गया था व समीक्षकों द्वारा काफ़ी सराहा गया।
क्लैश ऑफ़ द टाइटन्स
द क्लैश ऑफ़ द टाइटन्स () २०१० में बनी फंतासी एक्शन फ़िल्म है जो यूनानी दन्त कथा के पर्सियस की कहानी पर आधारित है। फ़िल्म का अगला भाग "रैथ ऑफ द टाइटन्स" ३० मार्च २०१२ को रिलीज़ किया गया है।
हाइकोऊ
हाइकोऊ () जनवादी गणराज्य चीन के हाइनान प्रांत की राजधानी और सबसे बड़ा शहर है। हाइनान प्रांत मुख्य रूप से 'हाइनान' का ही नाम रखने वाला एक बड़ा द्वीप है। हाइकोऊ द्वीप के उत्तरी तट पर नानदु नदी के किनारे बसा हुआ है। शहर का उत्तरी भाग हाइदिआन द्वीप पर पड़ता है जिसे हाइदिआन नदी हाइकोऊ के मुख्य भाग से अलग करती है। इस शहर में चार शहरी विभाग हैं जिनमें मिलाकर २०१० की जनगणना में २०,४६,१८९ निवासी गिने गए थे। हाइकोऊ हाइनान द्वीप की सबसे महत्वपूर्ण बंदरगाह है। हाइनान विश्वविद्यालय भी इसी शहर में स्थित है।
मसेल्या किरौली आगरा
मसेल्या ग्राम किरावली के पास पड़ता है यहां की आबादी लगभग 1000 व्यक्ति है यहां के ज्यादातर लोग किसान है तथा यह गांव भगवान श्री गणेश की मूर्ति बनाने में जनपद आगरा में अग्रणी गांव में है। मेरा नाम दिनेश रावत है मैं भी इसी गांव का एक सदस्य हूँ।
सेराफिम फ़ाल्स
सेराफिम फ़ाल्स () २००७ में बनी अमरीकी वेस्टर्न फ़िल्म है जिसका निर्देशन वोन अंकन ने अपनी पहली फ़िल्म के रूप में किया है। फ़िल्म में पियर्स ब्रॉसनन, लियाम नीसन, माइकल विन्कोट, टॉम नूनन और एड लॉटर मुख्य भूमिकाओं में है।
वॉर हॉर्स
वाॅर हाॅर्स () वर्ष २०११ अमेरिकी वाॅर-ड्रामा प्रधान फ़िल्म है जिनका निर्देशन व सह-निर्माण स्टीवन स्पीलबर्ग ने सह-लेखक ली हाॅल तथा रिचर्ड कर्टिस की पटकथा द्वारा बनाई है, जो अंग्रेज लेखक माइकल माॅर्पाॅर्गाॅ के १९८२ को प्रकाशित इसी नाम के उपन्यास पर आधारित है और २००७ में इसका नाट्य रूपांतरण भी किया गया। फ़िल्म की कास्ट में जेरेमी इरवाइन (नवीन अभिनेता के रूप में), एमिली वाॅटसन, डेविड दाव्लीस, टाॅम हिडेलस्टोन, बेनेडिक्ट कम्बरबैच, एडी मारसैन, नीलस एर्सट्रप, टोबी केब्बेल, डेविड क्राॅस, और पीटर मुलैन शामिल हैं।  प्रथम विश्व युद्ध के दौरान एवं इसके पूर्व, यह जाॅय के यात्रा की कहानी कहता है, जोकि खाड़ी के बेहतरीन नस्ल का घोड़ा है जिसकी अल्बर्ट (इरवाइन) नाम का ब्रिटिश किशोर देखरेख करता है, जब ब्रिटिश फौज उसे खरीद ले जाती है, तो उसे इस सफर पर अनेक व्यक्तियों व पूरे युरोप के मालिकों का सामना करने के साथ-साथ, युद्ध की उन त्रासद विभिषकाओं के अनुभवों से भी गुजरना पड़ता है।  ड्रीमवर्क्स पिक्चर्स ने दिसम्बर २००९ में उपन्यास के अधिकार को खरीदा, साथ ही स्पीलबर्ग ने मई २०१० में फ़िल्म निर्देशन के लिए घोषणा कर दी। चूँकि उन्हें द्वितीय विश्व युद्ध के फ़िल्मांकन का अच्छा अनुभव रहा है, सो प्रथम विश्व युद्ध की घटनाओं का फिलांकन वह पहली बार ही कर रहे थे। लम्बे समय से कार्यरत स्पीलबर्ग के सहयोगी जैनुस्ज़ कैमिनस्की, माइकल कैह्न, रिक कार्टर, और जाॅन विलियम्स ने इस फ़िल्म में भी क्रमशः सिनेमाटोग्राफर, एडिटर, प्रोडक्शन डिजाइनर, तथा संगीतकार की भूमिका दी है।  ड्रीमवर्क्स पिक्चर्स द्वारा निर्मित तथा टचस्टाॅन पिक्चर्स द्वारा वर्ल्डवाइड रिलीज, फ़िल्म वाॅर हाॅर्स बाॅक्स-ऑफिस पर बहुत कामयाब हुई [2] और प्रतिक्रिया तौर पर काफी सकारात्मक रही। [5] यह फ़िल्म छह श्रेणियों में अकादमी अवार्ड के लिए नामांकित रही जिनमें बेस्ट पिकचर्स के लिए भी नामाकिंत रही, वहीं दो गोल्डन ग्लोब अवार्ड तथा पाँच बाफ्टा पुरस्कार के लिए भी चयनित रही।
आनंद मोहन
आनंद मोहन शिवहर से पूर्व सांसद है, उनकी पत्नी लवली आनंद भी पूर्व सांसद है। आनंद मोहन एक महान स्वतंत्रता सेनानी रामबहादुर सिंह के परिवार से है। इनके परिवार के कई लोगो ने आजादी के लड़ाई में भाग लिया। उन्होंने आपातकाल के दौरान जे.पी. आन्दोलन में भी बढ़ चढ़ कर हिस्सा लिया। आपातकाल में उन्हें इसकी कीमत चुकानी पड़ी। उन्हे दो वर्ष तक जेल में रहना पड़ा। मैथिली को अष्टम अनुसूचि में शामिल करने के पीछे उनकी कड़ी मेहनत रंग लाई।  भगत सिंह और नेल्सन मंडेला आनंद मोहन के आदर्श हैं। कोसी की मिट्टी पर पैदा लिए आनंद मोहन क्रांति के अग्रदूत और संघर्ष के पर्याय हैं। सत्ता के मुखर विरोध के कारण उन्होंने अपनी जवानी का अधिकांश हिस्सा जेल में बिताया है।
आनंद मोहन सिंह अपने प्रारम्भिक जीवन काल में चंद्रशेखर सिंह से बहुत अधिक प्रभावित रहे। स्वतंत्रता सेनानी और प्रखर समाज वादी नेता परमेश्वर कुंवर उनके राजनीतिक गुरु थे। आंनद मोहन सिंह ने 1980 में क्रांतिकारी समाजवादी सेना का गठन किया लेकिन लोकसभा चुनाव हार गये। आनंद मोहन 1990 में बिहार विधानसभा चुनाव में जनता दल से विजयी हुए। आनंद मोहन ने 1993 में बिहार पीपुल्स पार्टी की स्थापना की। उनकी पत्नी लवली आनंद ने 1994 में वैशाली लोकसभा सीट के उपचुनाव में जीती। 1995 में युवा आनंद मोहन में भावी मुख्यमंत्री देख रहा था। 1995 में उनकी बिहार पीपुल्स पार्टी ने नीतीश कुमार की समता पार्टी से बेहतर प्रदर्शन किया था। आनंद मोहन 1996,1998 में दो बार शिवहर से सांसद रहे। आंनद मोहन बिहार पीपुल्स पार्टी के नेता थे अब यह पार्टी अस्तिव में नहीं है। अपने राजनीतिक कैरियर में भूल आनंद मोहन ने स्वयं की,1998 में लालू यादव से समझौता कर के। आनंद मोहन बिहार के गोपालगंज में डीएम जी कृष्णैया की हत्या के मामले में उम्रकैद की सजा काट रहे हैं।. पूर्व विदेश मंत्री जसवंत सिंह ने आनंद मोहन के कविता संग्रह 'कैद में आजाद कलम' का दिल्ली के कॉन्स्टीट्यूशनल क्लब में लोकार्पण किया। यह कार्यक्रम फ्रेंड्स आॅफ आनंद मोहन की ओर से आयोजित किया गया था। कविता संग्रह राजकमल प्रकाशन में छपकर तैयार है। कविता संग्रह की कविताएं जेल में लिखी गई हैं। 1974 के आंदोलन के समय वे क्रांतिदूत अखवार के संपादक थे। कोसी इलाके का यह चर्चित अखवार था। बिहार का तीसरा जलियावाला बाग कांड के नाम से उनकी एक स्टोरी काफी चर्चित हुई थी। सहरसा जेल में रहकर आनंद मोहन आज गांधी और बौद्ध दर्शन का ब्यापक अध्ययन कर चार खंडों में अपनी जेल डायरी को सहेजने में भी लगे हुए हैं। वे अपनी आत्मकथा ‘”बचपन से पचपन” तक’ भी लिख रहे हैं। उनकी कुछ प्रकाशित रचनाएँ हैं:  कोसी क्षेत्र के कद्दावर और बिहार की राजनीति में ख़ासा दखल और दमखम रखने वाले पूर्व सांसद आनंद मोहन के समर्थक ना केवल अन्ना के समर्थन में रोड पर उतरे बल्कि मशाल जुलूस निकालकर अन्ना को मंजिल तक पहुंचाने का संकल्प भी लिया। अन्ना की जय हो की नारों से सहरसा का परिद्रिषा बदल सा चूका है। फ्रेंड्स ऑफ आनंद मोहन के बैनर तले सहरसा के गंगजला स्थित आनंद मोहन के आवास से सैंकड़ों की तायदाद में निकला आनंद मोहन के समर्थकों का काफिला शहर के तमाम मुख्य मार्गों से होता हुआ कुंवर सिंह चौक पहुंचा जहां इनलोगों ने कुंवर सिंह की प्रतिमा के सामने केंडल जलाकर अन्ना को मंजिल तक पहुंचाने का संकल्प लिया। आनंद मोहन की पहल पर सहरसा जेल में भी अन्ना के समर्थन में जेल के सारे स्टाफ अनशन पर बैठे थे। इसमें जेलर से लेकर कैदी तक और चपरासी से लेकर सिपाही तक शामिल थे। 1. 2.में लिखी किताब 3. 4.
हैदराबाद सत्याग्रह
सन् 1938-39 में जब अंग्रेजों का अत्याचार चरम पर था तब आर्य समाज ने आंदोलन छेड़ा जिसे हैदराबाद सत्याग्रह कहा जाता है। इस आन्दोलन में हिन्दू महासभा ने आर्य समाज का साथ दिया। आंदोलन सफल हुआ और निजाम हैदराबाद को झुकना पड़ा। इस सत्याग्रह को भारत के स्वतंत्रता संग्राम का भाग माना जाता है।
स्वामी रामानन्द तीर्थ
स्वामी रामानन्द तीर्थ (1903–1972) भारत के शिक्षाविद तथा सामाजिक कार्यकर्ता थे जिन्होने हैदराबाद मुक्ति संग्राम का नेतृत्व किया। वे हैदराबाद प्रदेश कांग्रेस के प्रमुख नेता थे।
भारत-ईरान सम्बन्ध
भारत और ईरान का सम्बन्ध प्रागैतिहासिक काल से ही देखा गया है। सैन्धवघाटी के मुहरो को मेसोपोटामिया, बेविलोन, उर, लगाश जैसे प्रागैतिहासिक स्थलो पर पाया गया है। ऐतिहासिक-युगो में स्थलमार्ग से ईरान के शासकवर्ग एवम आमलोग व्यक्तिगत प्रयासो से भारत के पश्चिमोत्तर भागो में आये, परन्तु सबसे अधिक दिल्चस्प है भारत-ईरानी आर्यो का अन्तरसम्बन्ध। भारत-ईरानी आर्यो क मूल स्थान, धर्म, समाज, सान्स्कृतिक क्रिया-कलाप बहुत ही मिलते-जुलते हैं, और भेद-भाव बहुत ही कम देखने को मिलता है।
हैदराबाद मुक्ति संग्राम
हैदराबाद राज्य, ब्रिटिश भारत की रियासत थी। इसमें वर्तमान तेलंगाना, मराठवाडा, उत्तर कर्नाटक, विदर्भ के कुछ भाग सम्मिलित थे। सन् १७२४ से सन् १९४८ तक निजाम हैदराबाद राज्य के शासक थे। स्वतंत्रता सेनानियों के प्रदीर्घ हैदराबाद मुक्ति संग्राम के उपरान्त १९४८ में भारत सरकार द्वारा निजाम शासन के विरुद्ध पुलीस कारवाई करके हैदराबाद को भारत में समाहित कर लिया गया।
17 सितम्बर 1948 का दिन भारत के स्वतंत्रता संग्राम के इतिहास में वास्तव में एक निर्णायक मोड़ था। हैदराबाद की जनता की सामूहिक इच्छा-शक्ति ने न केवल इस क्षेत्र को एक स्वतंत्र देश बनाने हेतु निजाम के प्रयासों को निष्फल कर दिया बल्कि इस प्रांत को भारत संघ में मिलाने का भी निश्चय किया। जब 15 अगस्त 1947 को पूरा भारत स्वतंत्रता दिवस मना रहा था तो निजाम के राजसी शासन के लोग हैदराबाद राज्य को भारत में मिलाने की मांग करने पर अत्याचार और दमन का सामना कर रहे थे। हैदराबाद की जनता ने निजाम और उसकी निजी सेना 'रजाकारों' की क्रूरता से निडर होकर अपनी आजादी के लिए पूरे जोश से लड़ाई जारी रखी।
भारत के तत्कालीन गृहमंत्री एवं 'लौह पुरूष' सरदार वल्लभभाई पटेल द्वारा पुलिस कार्रवाई करने हेतु लिए गए साहसिक निर्णय ने निजाम को 17 सितम्बर 1948 को आत्म-समर्पण करने और भारत संघ में सम्मिलित होने पर मजबूर कर दिया। इस कार्यवाई को 'आपरेशन पोलो' नाम दिया गया था। इसलिए शेष भारत को अंग्रेजी शासन से स्वतंत्रता मिलने के बाद हैदराबाद की जनता को अपनी आजादी के लिए 13 महीने और 2 दिन संघर्ष करना पड़ा था। यदि निजाम को उसके षड़यंत्र में सफल होने दिया जाता तो भारत का नक्शा वह नहीं होता जो आज है।
अल्ताफ राजा
अल्ताफ राजा एक जाने माने भारतीय कव्वाली गायक है| 1993 से अपने संगीत सफर की शुरुआत करने वाले अल्ताफ राजा ने 2010 में 'टूनपुर का सुपरहीरो' मूवी में गाने के बाद गायकी से विश्राम ले लिया था| फिर 2 साल के इन्तेजार के बाद इन्होने 2013 में 'घनचक्कर' मूवी से वापसी की|
अल्ताफ राजा 1967 में नागपुर में पैदा हुए और 15 साल की उम्र में संगीत प्रशिक्षण शुरू किया। संगीत प्रशिक्षण के बाद वो विभिन्न प्रतियोगिताओं में पुरस्कार जीतते ही चले गए|
1997 में अल्ताफ राजा ने अपनी पहली एल्बम 'तुम तो ठहरे परदेसी' से पहचान बनायी| तब से वो बहुत सारे एल्बम में काम कर चुके है, उन्हें उनकी नाक से गाना गाने की शैली के लिए भी जाना जाता है| एशियाई अकादमी ऑफ़ फिल्म & टेलीविज़न से भी उनके बेहतरीन संबंध रहे है। अल्ताफ राजा अपने गीतों के बोल और अपनी अनूठी आवाज दोनों के कारण बेहद लोकप्रिय हैं अपने गायकी के अलावा ये कुछ बॉलीवुड फिल्मों जैसे की 'शपथ' (1997), 'यमराज' (1998), 'मदर' (1999), 'घनचक्कर' (2013) में भी अभिनय कर चुके है
1. तुम तो ठहरे परदेसी (1997)
झोलूराम - घनचक्कर (2013)
दूकान: पीला हाउस (2004)
कृपाराम बारहठ
कृपाराम बारहठ राजस्थानी कवि एवं नीतिकार थे। उन्होने 'राजिया रा दूहा' नामक नीतिग्रन्थ की रचना की। वे राव राजा देवी सिंह के समय में हुए थे।
कवि कृपाराम जी तत्कालीन मारवाड़ राज्य के खराडी गांव के निवासी खिडिया शाखा के चारण जाति के जगराम जी के पुत्र थे। वे राजस्थान में शेखावाटी क्षेत्र में सीकर के राव राजा देवीसिंह के दरबार में रहते थे। पिता जगराम जी को नागौर के कुचामण के शासक ठाकुर जालिम सिंह जी ने जसुरी गांव की जागीर प्रदान की थी। वहीं इस विद्वान कवि का जन्म हुआ था। राजस्थानी भाषा, डिंगल और पिंगल के उतम कवि व अच्छे संस्कृज्ञ होने नाते उनकी विद्वता और गुणों से प्रभावित हो सीकर के राव राजा लक्ष्मण सिंह जी ने महाराजपुर और लछमनपुरा गांव इन्हे वि.स, 1847 और 1858 में जागीर में दिए थे।  राजिया रा सौरठा
नीति सम्बन्धी राजस्थानी सोरठों में "राजिया रा सौरठा" सबसे ज्यादा प्रसिद्ध है। भाषा और भाव दोनों दृष्टि से इनके समक्ष अन्य कोई दोहा संग्रह नही ठहरता। संबोधन काव्य के रूप में शायद यह पहली रचना है। इन सौरठों की रचना राजस्थान के प्रसिद्ध कवि कृपाराम जी ने अपने सेवक राजिया को संबोधित करते हुए की थी। किंवदंति है कि अपने पुत्र विहीन सेवक राजिया को अमर करने के लिए ही विद्वान कवि ने उसे संबोधित करते हुए नीति सम्बन्धी दोहों की रचना की थी। माना जाता है कि कृपाराम रचित सोरठों की संख्या लगभग 500 रही है, लेकिन अब तक 170 दोहे ही सामने आये हैं. इनमें लगभग 125 प्रामाणिक तौर पर उनकी रचना हैं।
राजिया कृपाराम का नौकर था। उसने कवि कृपाराम की अच्छी सेवा की थी। उसकी सेवा से प्रसन्न होकर कवि ने उससे कहा कि मैं तेरा नाम अमर कर दूंगा।  ऐसा भी प्रसिद्ध है कि राजिया के कोई संतान नहीं थी, जिससे वह उदास रहा करता था उसकी उदास आकृति देखकर कृपाराम ने उसकी उदासी का कारण पूछा। तब राजिया ने कहा "मेरे कोई संतान नहीं हैं और संतान के आभाव में मेरा वंश आगे नहीं चलेगा और मेरा नाम ही संसार से लुप्त हो जाएगा।" इस पर कवि ने उससे कहा- 'तू चिंता मत कर तेरा नाम लुप्त नहीं होगा, मैं तेरा नाम अमर कर दूंगा।'
फिर कवि कृपा राम ने नीति के दोहों की रचना की और उनके द्वारा उन्होंने रजिया का नाम सचमुच अमर कर दिया है। इन दोहों की रचना कवि ने रजिया को सम्बोधित करते हुए की। प्रत्येक दोहे के अन्त में 'राजिया' (हे राजिया ) सम्बोधन आता है। ये दोहे भी "राजिया के दोहे" या "राजिया रे सौरठे" नाम से ही प्रसिद्ध हुए।  किसी कवि ने अपने नाम की बजाय अपने सेवक का नाम प्रतिष्ठित करने के लिए कृति रची हो, इसका केवल यही उदहरण है।
राजिया के सोरठों के कुछ नमूने देखिए-
फीड्रिक आगस्ट केकुले
फीड्रिक आगस्ट केकुले (जर्मन: Friedrich August Kekule von Stradonitz ; जर्मन उच्चारण : [ˈfriːdrɪç ˈaʊɡʊst ˈkekuːle fɔn ʃtraˈdoːnɪts] ; 1829-1896 ई.) विख्यात रसायनशास्त्री। सन् १८५० से लेकर मृत्युपर्यन्त वे यूरोप के सबसे महान रसायनशास्त्री रहे। रासायनिक संरचना का सिद्धान्त मुख्यतः उनकी ही देन है। केकुले द्वारा प्रस्तुत बेंज़ीन संरचना संबंधी सिद्धांत कार्बनिक रसायन की महत्वपूर्ण कड़ी थी।
इसका जन्म डार्मस्टैट (Darmstadt) (जर्मनी) में 7 सिंतबर, 1829 ई. को हुआ था। उसका विचार शिल्पी बनने का था, किंतु गीस्सेन (Giessen) में शिल्पकला का अध्ययन करते समय उसका संपर्क तत्कालीन प्रसिद्ध रसायनज्ञ लीविख (Liebig) से हुआ। उन्होंने केकुले की रुचि रसायन के प्रति आकर्षित की। उनकी प्रेरणा पर केकुले पेरिस आया और उसने रेनो, फ्रेमी और बुर्टज़ के व्याख्यान सुने और ज्हेरार (Gerhardt) से उसकी मित्रता हुई। पश्चात्‌ वह स्विट्ज़रलैंड और इंग्लैंड गया और वहाँ के प्रसिद्ध रसायनज्ञों के संपर्क में आया। जर्मनी लौटने पर उसने हाइडलबर्ग में एक छोटी सी प्रयोगशाला स्थापित की। 1858 ई. में घेंट (Ghent) तथा 1865 ई. में बॉन (Bonn) विश्वविद्यालय में रसायन का अध्यापक रहा। 13 जून 1896 ई. को बान में उसकी मृत्यु हुई।
कार्बन की संयोजकता पर फ्रैंकलैंड आदि जो कार्य कर रहे थे, उसमें केकुले ने भी योग दिया। 1858 ई. में कार्बन की चतु:संयोजकता के आधार पर परमाणुओं के संयोजन को समझाने का प्रयत्न इन्होंने किया तथा संवृत और विवृत श्रृंखला के यौगिकों की कल्पना पहली बार प्रस्तुत की। इसी सिलसिले में इन्होंने बेनज़ीन की प्रस्तावना की। यह कार्य इतने महत्व का था कि प्रोफेसर जैप ने, जिन्होंने केकुले की मृत्यु पर लंदन केमिकल सोसायटी में सन्‌ 1897 में भाषण दिया था, कहा कि कार्बनिक रसायन का तीन चौथाई भाग प्रत्यक्ष रूप से, या परोक्ष रूप से, केकुले के बेंज़ीन संरचना संबंधी विचारों और परिकल्पनाओं का ऋणी है।
केकुले द्वारा प्रस्तुत बेनज़ीन संरचना संबंधी सिद्धांत हमारी सहायता न करता तो कोलतार से संबंध रखनेवाले सहस्रों उपयोगी यौगिकों की संभावना भी नहीं प्रतीत हुई होती।
मेल्पत्तूर नारायण भट्टतिरि
मेल्पुत्तूर नारायण भट्टतिरि (मलयालम : മേല്‍പുത്തൂര്‍ നാരായണ ഭട്ടതിരി) (1559 –1632) भारतीय गणितज्ञ। वे अच्युत पिषारटि के तृतीय शिष्य थे। वे गणितज्ञ वैयाकरण थे। 'प्रक्रिया सर्वस्वम्' उनकी सबसे महत्वपूर्ण कृति है। यह कृति पाणिनि की सूत्रात्मक रीति से व्याख्या करती है। किन्तु उनकी 'नारायणीयम' नामक कृति सबसे प्रसिद्ध है जिसमें गुरुवायूरप्पन (कृष्ण) की स्तुति है। वर्तमान समय में भी इसका गुरुवायूर मन्दिर में पाठ किया जाता है।